CELEX: 32016R2363
Language: mt
Date: 2016-12-21 00:00:00
Title: Regolament ta' Implimentazzjoni tal-Kummissjoni (UE) 2016/2363 tal-21 ta' Diċembru 2016 li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq

22.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 350/20
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/2363
   tal-21 ta' Diċembru 2016
   li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1210/2003 tas-7 ta' Lulju 2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq u li jħassar ir-Regolament (KE) Nru 2465/96 (1), u b'mod partikolari l-Artikolu 11(b) tiegħu,
   Billi:
   
               (1)
            
            
               L-Anness III tar-Regolament (KE) Nru 1210/2003 jelenka korpi pubbliċi, korporazzjonijiet u aġenziji u persuni fiżiċi u ġuridiċi, korpi u entitajiet tal-gvern preċedenti tal-Iraq koperti bl-iffriżar ta' fondi u ta' riżorsi ekonomiċi li kienu jinsabu barra mill-Iraq fid-data tat-22 ta' Mejju 2003 skont dan ir-Regolament.
            
         
               (2)
            
            
               Fis-16 ta' Diċembru 2016, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi seba'-l entità mil-lista ta' persuni jew entitajiet li għalihom jenħtieġ li japplika l-iffriżar ta' fondi u ta' riżorsi ekonomiċi.
            
         
               (3)
            
            
               Għaldaqstant, l-Anness III tar-Regolament (KE) Nru 1210/2003 jenħtieġ li jiġi emendat skont dan,
            
         ADOTTAT DAN IR-REGOLAMENT:
   Artikolu 1
   L-Anness III tar-Regolament (KE) Nru 1210/2003 huwa emendat kif stipulat fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta' Diċembru 2016.
      
         
            Għall-Kummissjoni,
         
         
            F'isem il-President,
         
         
            Aġent Kap tas-Servizz tal-Istrumenti tal-Politika Barranija
         
      
   
   
      (1)  ĠU L 169, 8.7.2003, p. 6.
   
      ANNESS
      Fl-Anness III tar-Regolament tal-Kunsill (KE) Nru 1210/2003, l-entrati li ġejjin jitħassru:
      
         
                     “63.
                  
                  
                     IRAQI NATIONAL OIL COMPANY (INOC), inklużi s-sussidjarji u l-kumpaniji assoċjati tagħha: CENTRAL PETROLEUM ESTABLISHMENT; NORTHERN PETROLEUM ORGANISATION; SOUTHERN PETROLEUM ORGANISATION; STATE ESTABLISHMENT FOR EXPLORATION OF OIL AND GAS; GAS AND STATE ESTABLISHMENT OF OIL TANKERS. Indirizzi: (a) Jumhuriya Street, Khullani Square, P.O. Box, 476, Bagdad, l-Iraq; (b) P.O. Box 1, Kirkuk, l-Iraq; (c) P.O. Box 240, Basrah, l-Iraq.”
                  
               
      
         
                     “80.
                  
                  
                     MINISTRY OF OIL (L-IRAQ). Indirizz: P.O. Box 6178, Bagdad, l-Iraq.”
                  
               
      
         
                     “101.
                  
                  
                     NORTH REFINERIES COMPANY. Indirizz: Baiji, l-Iraq.”
                  
               
      
         
                     “119.
                  
                  
                     STATE COMPANY FOR OIL PROJECTS (magħrufa ukoll bħala STATE ORGANISATION FOR OIL PROJECTS). Indirizzi: (a) Ministry of Oil Complex, Port Said St., P.O. Box 198, Bagdad, l-Iraq; (B) P.O. Box 198, Sadoon St., Bagdad, l-Iraq.”
                  
               
      
         
                     “159.
                  
                  
                     STATE ESTABLISHMENT FOR OIL REFINING AND GAS PROCESSING. Indirizz: P.O. Box 3069, Sa'doon St., Bagdad, l-Iraq.”
                  
               
      
         
                     “160.
                  
                  
                     STATE ESTABLISHMENT FOR OIL TRAINING. Indirizz: P.O. Box, 6073, Al-Mansoor, Baghdad, l-Iraq.”
                  
               
      
         
                     “186.
                  
                  
                     STATE ORGANISATION FOR OIL PRODUCTS AND GAS DISTRIBUTION (magħrufa ukoll bħala STATE ORGANISATION FOR DISTRIBUTION OF OIL PRODUCTS AND GAS). Indirizz: Indirizz: Khayam Cinema St., Southgate, P.O. Box 302, Baghdad, l-Iraq.”